አገር አቀፍ የሞዴል ጥቃቅንና አነስተኛ ኢንተርፕራይዞች  አውደ ርዕይ ተከፈተ
ሁለተኛው አገር አቀፍ የሞዴል ጥቃቅንና አነስተኛ ኢንተርፕራይዞች አውደ ርዕይና ባዛር ከፍተኛ የመንግስት ባለስልጣናትና ሞዴል ኢንትርፕራይዞች በተገኙበት ትናንት በይፋ ተከፍቷል፡፡የከተማ ልማትና ቤቶች ሚኒስትር ዴኤታው አቶ ደምሴ ሽቱ ለዋሚኮ እንደገለጹት  አውደ ርዕዩና ባዛሩ የገበያ ትስስር እንዲፈጠርና አዳዲስ የፈጠራ ባለሙያዎች እንዲነቃቁ ያደርጋል፡፡     ባዛሩ ዝቅተኛ ገቢ ያላቸው የፈጠራ ባለሙያዎች ሥራዎቻቸውን በቀላሉ ለህዝብ እንዲያቀርቡና ጠንካራ የገበያ ትስስር እንዲፈጠር ይረዳልም ተብሏል፡፡በአውደ ርዕዩና ባዛሩ ሥራዎቻቸውን እያቀረቡ ያሉ የጥቃቅንና አነስተኛ ኢንተርፕራይዞች በበኩላቸው አውደርዕዩና ባዛር መዘጋጀቱ ሥራዎቻቸውን እንዲያስተዋውቁ እንደሚረዳቸውም ለዋሚኮ ተናግረዋል፡፡ ለሰባት ተከታታይ ቀናት በሚካሄደው አውደርዕይና  ባዛር ከ150 በላይ ኢንተርፕራይዞች በመሳተፍ ላይ ይገኛሉ፡፡ 